Løn og sygdom i efterårsferien.
Manglende opsparet ret til løn i efterårsferien
Har du ikke optjent nok feriedage har du måske mulighed for feriedagpenge/arbejdsløshedsdagpenge fra A-kassen.
Hvis du mangler dækning til en del af din ferie, og du er medlem af en A-kasse, kan der være mulighed for dagpenge under kollektiv ferie.
Det kan være, hvis du ikke har været ansat så længe, eller du skifter arbejdsplads, og du er nødt til at holde flere feriedage, end du har optjent.
Sørg for at kontakte din A-kasse inden ferie uden økonomisk dækning. Læs mere her:
https://laka.dk/i-job/kollektiv-ferie/

Ferie og sygdom. I tilfælde af at du bliver syg i efterårsferien:
Hvis du bliver syg i weekenden op til efterårsferien eller mandag morgen i efterårsferien inden arbejdstidens begyndelse, kan du evt. få erstatningsferie for de dage, hvor du er sygemeldt.
Du skal have sygemeldt dig til din arbejdsgiver inden arbejdstidens begyndelse.
I henhold til ferieloven har du mulighed for at få erstattet din ferie. Du kan få erstatningsferie efter 5 sygedage, de 5 dage er en karensperiode, de bliver ikke erstattet. De 5 dage behøver ikke at ligge inden for samme ferieperiode, men kan være spredt over flere ferieperioder indenfor samme ferieår.
Ferieåret går fra 1. september 2026 til udgangen af december 2027
’.
Du skal kunne dokumentere din sygdom med en lægeerklæring (som du selv skal betale) eller udskrift fra lægejournal.
